Răspunsul Rusiei, după ce Maia Sandu a cerut retragerea trupelor din Transnistria.
Maia Sandu a cerut Rusiei retragerea trupelor din Transnistria. "Este puţin probabil ca acest lucru să ajute la o soluţionare", este răspunsul de la Moscova. Decizia Rusiei de a menţine trupe în Moldova, criticată şi de NATO.
Președintele ales al Republicii Moldova, Maia Sandu, a făcut un apel în cadrul unei conferințe de presă prin care cere retragerea trupelor rusești din Transnistria. Replica Rusiei nu a întârziat să apară, relatează Radio Europa Liberă.Ministrul de externe rus Serghei Lavrov a calificat drept "iresponsabilă" declaraţia făcută de noul preşedinte din Republica Moldova."Este puţin probabil ca acest lucru să ajute la o soluţionare şi să putem accepta astfel de cereri, destul de iresponsabile", a spus Lavrov, în cadrul unei conferinţe de presă.Despre trupele ruseşti din Moldova a vorbit şi secretarul general NATO Jens Stoltenberg, care a criticat decizia Rusiei de a menţine trupele în Transnistria, dar şi în Georgia.